b'\n_START_ARTICLE_\nAbraxas (album)\n_START_SECTION_\nIme\n_START_PARAGRAPH_\nIme albuma, ki predstavlja sliko Matija Klarweina,\xc2\xa0\xc2\xbbAnnunciation\xc2\xab, je bilo vzeto iz knjige Hermanna Hesseja, Demian. Beseda "Abraxas" se sicer uporablja v gnosti\xc4\x8dni kozmologiji.\n_START_SECTION_\nGlasba\n_START_PARAGRAPH_\nAbraxas vsebuje me\xc5\xa1anico latino vplivov z rockovskimi temami, ki vsebujejo elektri\xc4\x8dno kitaro, orgle in bobne. Album prav tako predstavlja stilisti\xc4\x8dno vsestranskost skupine, vklju\xc4\x8dno s skladbama "Samba Pa Ti" in "Incident at Neshabur", ki sta instrumentala. Abraxas vsebuje tudi nekaj ritmi\xc4\x8dnih in \xc4\x8dasovnih sprememb z vplivi jazza. Skladba "Samba Pa Ti" je bila prvotno posneta v g duru in je sestavljena iz dveh lo\xc4\x8denih skladb. Ta skladba je skupaj s skladbo "Black Magic Woman", ki jo je napisal Peter Green, pomagala podkrepiti edinstveno me\xc5\xa1anico latinsko-ameri\xc5\xa1kega blues rock stila.\n_START_SECTION_\nZapu\xc5\xa1\xc4\x8dina\n_START_PARAGRAPH_\nLeta 2003 je bil album uvr\xc5\xa1\xc4\x8den na 207. mesto Seznama 500. najbolj\xc5\xa1ih albumov vseh \xc4\x8dasov po reviji Rolling Stone._NEWLINE_Skladbo "Samba Pa Ti" je priredil Jos\xc3\xa9 Feliciano, ki ji je dodal besedilo, in Ang\xc3\xa9lique Kidjo, ki je besedilo prevedel v jezik Yoruba. Skladba je bila prav tako vklju\xc4\x8dena v knjigo Nicka Hornbyja, 31 Songs. V Zdru\xc5\xbeenem kraljestvu je bila skladba uporabljena kot glasbena podlaga za TV reklamo podjetja Marks & Spencer, leta 2006. 8. novembra 2009 je bila uporabljena kot zaklju\xc4\x8dna skladba epizode "Dead Heat", serije Cold Case._NEWLINE_Abraxas je bil obravnavan kot "kulturno, zgodovinsko in artisti\xc4\x8dno pomemben" s strani Kongresne knji\xc5\xbenice in je bil izbran za preservacijo v National Recording Registru leta 2016.'